অস্ট্রেলীয় পেলিকান (গগণবেড়)
অস্ট্রেলীয় পেলিকান (Pelecanus conspicillatus) হলো একটি বৃহৎ জলের পাখি, এরা পেলিকান পরিবারের অন্তর্ভুক্ত। এদেরকে অস্ট্রেলিয়া, নিউ গিনি এবং ফিজির উপকূলবর্তী অঞ্চলে দেখতে পাওয়া যায়। এছাড়াও ইন্দোনেশিয়া এবং নিউজিল্যান্ডের কিছু কিছু অঞ্চলেও এদের দেখা মেলে। এদের গায়ের রঙ হয় সাদা রঙের এবং এদের পাখনার রঙ হয় কালো এবং এদের ঠোঁট গোলাপী রঙের হয়। এদের ঠোঁটকে পাখিদের মধ্যে সবথেকে দীর্ঘ ঠোঁট বলে মানা হয়। এদের প্রধান খাদ্য হলো মাছ, যদিও এরা সুযোগ পেলে অন্য পাখিও সাবাড় করে দেয়।